Aqcic deg tmetti taqbaylit mi ara yawweḍ ukuẓ neɣ semmus n yisegasen xedmen-as tameɣra, deg-s yettili-d wurar d tuqqna n lḥenni. Mi ara tebdu tmeɣra ad yekker umeqran n twacult akken ad yeseḥluli lḥenni ara yeqqen uqcic, di lwaqt-nni n tuqqna n lḥenni ttawin-tt tlawin kra n yisefra d ccnawi n tbuɣarin yedduklen d uslewlew, maca s umata tilawin ttawint isefra di tegnit-nni i deg ara yeḍhar uqcic acku deg temnaḍt n Buzgan d imexḍa kan i yeteqqnen lḥenni i umeḍhar.